QORTI CIVILI PRIM'AWLA ONOR IMHALLEF ANNA FELICE Illum 29 ta' Novembru, 2018 Rikors Revoka Nru: 1017/2016 AF Fl-Atti tal-Mandat Nru. 225/16 Il-Qorti: Rat ir-rikors ta' Golden Bun Manufacturing Co. Ltd li permezz tieghu, ghar-ragunijiet premessi, din il-Qorti intalbet thassar mandat ta' sekwestru kawtelatorju 225/2016 ai termini tal-Art. 836(1)(d) u (f). Din il-Qorti intalbet ukoll timponi penali ai termini tal-Art. Rat id-dokumenti annessi. Rat it-twegiba ta' David Bruce Vassallo Shead u Elaine Portanier li fir- risposta taghhom taw ir-ragunijiet ghalfejn din il-Qorti ghandha tichad it-talbiet. Rat id-dokumenti annessi. Ikkunsidrat illi r-rikorrenti qed jitolbu t-thassir tal-mandat de quo ai termini tal-Art. 836(1)(d) u (f) li testwalment jipprovdu ghal tali revoka "(d) jekk jintwera li l-ammont mitlub ma jkunx prima facie ġustifikat jew ikun eċċessiv; jew (f) jekk jintwera li fiċ-ċirkostanzi ma jkunx raġonevoli li jinżamm fis-seħħ l-att kawtelatorju jew parti minnu jew li dan l-att jew parti minnu mhuwiex aktar meħtieġ jew ġustifikabbli." Fil-kaz in ezami jirrizulta illi permezz ta' sentenza pronunzjata fl-24 ta' Ottubru 2018 din il-Qorti ddecidiet il-kawza fil-mertu bejn il-partijiet billi kkundannat lil Golden Bun Manufacturing Co. Ltd thallas lil David Bruce Vassallo Shead u lil Elaine Portanier s- somma ta' €154,521.02. F'dawn ic-cirkostanzi, ghaldaqstant, din il-Qorti ssib illi t-talba tas-socjetà sekwestrata ghat-thassir tal-mandat m'hijiex gustifikata ai termini tal-provvediment tal-ligi minnha citati. Lanqas ma tirrizulta lill-Qorti ebda raguni li tiggustifika l- imposizzjoni ta' penali kif mitlub. Ghaldaqstant il-Qorti taqta' u tiddeciedi billi tichad it-talba ta' Golden Bun Manufacturing Co. Ltd kif dedotta. L-ispejjez jithallsu minn Golden Bun Manufacturing Co. Limited.